Amper

Amper (franska: Ampère) er SI grunneining rafstraums, táknuð með A. Einingin er nefnd eftir franska eðlisfræðingnum André-Marie Ampère (1775-1836). Eitt amper er sá rafstraumur sem jafngildir flutningi á rafhleðslunni einu kúlombi á hverri sekúndu,  1 A = 1 C/s. Amper er skilgreint sem „sá rafstraumur sem þarf í tveimur löngum og grönnum, samsíða leiðurum til að mynda kraftinn 2 × 10-7 njúton á milli leiðaranna á hvern lengdarmetra þeirra“.

Flokkur:SI mælieiningar